**VILNIAUS RAJONO SAVIVALDYBĖS BIUDŽETINĖ ĮSTAIGA**

**JUODŠILIŲ SENIŪNIJOS BENDRUOMENĖS**

**SOCIALINIŲ PASLAUGŲ CENTRAS**

**2017 METŲ VEIKLOS ATASKAITA**

 Parengė:

 Direktorė Renata Adamovič

**VALČIŪNAI**

 **2017 m.**

 PRITARTA:

 Vilniaus rajono savivaldybės tarybos

 2018 m . kovo 30 d.

 sprendimu Nr. T3-71

**JUODŠILIŲ  SENIŪNIJOS BENDRUOMENĖS SOCIALINIŲ  PASLAUGŲ CENTRO**

 **DIREKTORIAUS METŲ VEIKLOS ATASKAITA**

1. **ĮSTAIGOS PRISTATYMAS**

 Vilniaus rajono savivaldybės (toliau – savivaldybė) tarybos sprendimu nuo 2007-06-21 įsteigta biudžetinė įstaiga – Juodšilių seniūnijos bendruomenės socialinių paslaugų centras (toliau – centras), turintis juridinio asmens statusą. Centras savo veiklą vykdo pagal 2016 m. gruodžio 22 d. Vilniaus rajono savivaldybės tarybos sprendimu Nr. T3-484 patvirtintus biudžetinės įstaigos Centro nuostatus.

 Centro adresas – Draugystės g. 2, Valčiūnų k. Vilniaus r. Įstaiga veikia vadovaudamasi Lietuvos Respublikos Konstitucija, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais patvirtintu Socialinių paslaugų katalogu bei Reikalavimaisnestacionarioms bei stacionarioms socialinių paslaugų įstaigoms, steigėjo sprendimais, Savivaldybės administracijos direktoriaus įsakymais bei nuostatais. Įstaiga yra juridinis asmuo, turintis ūkinį, finansinį savarankiškumą, sąskaitą banke, taip pat antspaudą su savo pavadinimu. Įstaigos ūkinės veiklos metai yra kalendoriniai metai. Įstaigos pagrindinis veiklos pobūdis- ilgalaikis ir trumpalaikis socialinių paslaugų teikimas ir socialinis darbas. Tai socialinių paslaugų įstaiga, teikianti pagalbą įvairioms socialinėms gyventojų grupėms: vienišiems pagyvenusiems ir neįgaliems žmonėms, šeimoms, kuriuose vaikus augina vienas iš tėvų, našliams. Įstaiga turi paramos gavėjo statusą.

Centro veiklos tikslas

- teikti kokybiškas bendrąsias ir specialiąsias socialines paslaugas, vadovaujantis LR norminiais teisės aktais, globos namų nuostatais, atsižvelgiant į gyventojų poreikius, pomėgius, interesus;

- sudaryti būtiniausias, žmogaus orumo nežeminančias gyvenimo sąlygas asmenims, kurie dėl objektyvių priežasčių negali savimi pasirūpinti, padedant jiems integruotis į visuomenę.

Misija.

 -teikti kompleksinę pagalbą senyvo amžiaus žmonėms ir neįgaliesiems asmenims, užtikrinti kokybiškas socialines paslaugas ir savalaikiai reaguoti į socialinius pokyčius visuomenėje, siekiant išvengti socialinės įtampos bei užtikrinant socialinį teisingumą.

Vizija

Juodšilių seniūnijos bendruomenės socialinių paslaugų centras – aukštos kokybės, visiškai tenkinanti visuomenės poreikius, nuolat tobulėjanti socialinių paslaugų įstaiga.

 Juodšilių seniūnijos bendruomenės socialinių paslaugų įstaiga, kuriame veikia 4 padaliniai:

2.1. Dienos užimtumo padalinys, teikiantis bendrąsias socialines paslaugas asmenims (šeimoms) dienos metu.

2.2. Savarankiško gyvenimo namai ,,Po vienu stogu“ socialinę priežiūrą teikiantis padalinys kuriame gyvenantiems asmenims sudaromos sąlygos savarankiškai tvarkytis savo asmeninį gyvenimą (patys tvarkosi savo buitį, iš dalies padedant socialiniam darbuotojui).

2.3 Integralios pagalbos padalinys, teikiantis dienos socialinės globos ir slaugos paslaugas asmens namuose.

2.4 Jaunimo laisvalaikio ir sporto padalinys, organizuojantis kūrybinį ir sportinį jaunimo užimtumą.

**II. DIENOS UŽIMTUMO PADALINIO VEIKLA**

  Juodšilių  seniūnijos bendruomenės socialinių paslaugų centras teikia  pagalbą įvairioms socialinėms gyventojų grupėms: vienišiems pagyvenusiems, neįgaliesiems žmonėms, šeimoms, kuriose vaikus augina vienas iš tėvų, našliams iš Juodšilių, Marijampolės, Rudaminos ir Pagirių seniūnijų.   Centro tikslas spręsti gyventojų socialines problemas, atkurti, sustiprinti ir ugdyti kasdieninio gyvenimo įgūdžius socialinėms gyventojų grupėms ir padėti nugalėti senatvės ar netekties sukeltus padarinius. Centro uždavinys tenkinti bendruomenės socialinius, psichologinius, kultūrinius poreikius, suteikti pagalbą atskiriems gyventojams, skatinti ir atstatyti jų sugebėjimus funkcionuoti visuomenėje.

 Siekiant mažinti socialinės rizikos šeimų, ypač jose augančių vaikų, socialinę atskirtį, socialinės darbuotojos darbui su socialinės rizikos šeimomis, neįgaliaisiais bei senjorais intensyviai teikė sociokultūrines paslaugas. Dienos užimtumo padalinį lanko 77 lankytojai. Buvo suorganizuota nemažai renginių ir švenčių. Per metus socialinių paslaugų centre apsilankė apie 8664 žmonių. Atsižvelgiant į klientų poreikius, socialiniai darbuotojai dirba grupėmis ir individualiai. Buvo organizuojami kultūriniai ir sportiniai renginiai, kuriuose dalyvavo dauguma centro lankytojų. Renginių metu siekiama, kad žmonės pajustų kuo daugiau pasitenkinimo, įsijungtų į renginių ruošimą, aktyviai juose dalyvautų. Švenčiamos proginės bei asmeninės šventės.

 Centre yra suburtos 2 grupės: neįgaliųjų asmenų užimtumo grupė, kurioje socialinės paslaugos buvo teikiamos 19 asmenų. Teikiant socialines paslaugas neįgaliesiems, yra įvertinamas kiekvieno asmens negalios ir sąmoningumo lygis, todėl grupės neišskiriamos pagal paslaugos rūšį, priešingai, stengiamasi grupes sudaryti taip, kad jose būtų ir dienos socialinės globos, ir socialinės priežiūros paslaugas gaunantys klientai, taip skatinamas jų tarpusavio bendravimas, savitarpio supratimas, pagalba silpnesniam ; pagyvenusių asmenų – senjorų grupė, ją lankė 58 asmenys. Du kartus per savaitę senjorai yra skatinami dalyvauti grupinio socialinio darbo užsiėmimuose: 2 kartus per savaitę yra skiriamas jų sveikatinimui - vedamos mankštos, paskaitos ir pokalbiai sveikatos stiprinimo klausimais; užsiimti mėgstama veikla (dainavimas, rankdarbiai). Su lankančiais Centrą klientais dirbo užimtumo specialistai, socialiniai darbuotojai, socialinio darbuotojo padėjėjai. Šių specialistų komanda padeda spręsti su fizine ir psichine negalia bei įvairiais socialiniais sunkumais susijusias problemas, skatina socialinį asmens aktyvumą ir saviraišką, mažina socialinę atskirtį, organizuoja laisvalaikio užimtumo, sveikatos palaikymo bei stiprinimo veiklą, siekiant ugdyti socialinius, kasdieninius gyvenimo, ugdymo, asmens higienos palaikymo, darbinės, sportinės veiklos įgūdžius.

 Ištisus metus organizuojamas teatrų, muziejų lankymas, įvairios ekskursijos, išvykos į gamtą. Kadangi mūsų klientai nuolat tobulėja dvasiškai, buvo organizuota piligriminė ir poilsinė-pažintinė kelionė į kalnus Lenkijos Respublikoje. Siekdami sužadinti klientų teigiamas emocijas, jie mokami gaminti meninius dirbinius, komponuoti puokštes, organizuoti parodas, įvairiomis švenčių progomis puošti ir dekoruoti patalpas, ruošti šventinį stalą, gaminti nesudėtingus patiekalus. Pagal savo sugebėjimus lankytojai buvo mokomi šokti, supažindinami su vaidybos pasauliu ir sėkmingai vaidino vaidinimuose, nuolat skatinami tęsti kompiuterinių įgūdžių mokymus.  Centre veikia liaudiškų dainų ansamblis „Auksinis ruduo“ , ,,Nostalgija“ ir teatras „Arlekinas“. Yra nemažai renginių, kurie jau tapo gražia tradicija mūsų centre. Tai Senelių ir močiučių diena, Užgavėnės, Pagyvenusių žmonių diena, Šiaurietiško ėjimo pamokos, Neįgaliųjų dienos minėjimas, Tarptautinės Savanorių dienos minėjimas, Kūčių vakarienė vienišiems, pagyvenusiems ir neįgaliems. Ištisus metus buvo organizuojamos parodos kur buvo pristatyti mūsų lankytojų ir gyventojų rankdarbiai.

• įvairios šventės:

|  |  |
| --- | --- |
| **Renginio pavadinimas** | **Dalyvių skaičius** |
| „Trijų karalių šventė”. | 28 |
| „Sausio 13-oji Laisvės gynėjų diena”. | 15 |
| Senelių ir močiučių šventė | 29 |
| Valentino dienos minėjimas. | 22 |
| Vasario 16-osios Lietuvos Valstybės Atkūrimo dienos minėjimas. | 29 |
| Užgavėnės. | 56 |
| Pasiruošimas Velykoms (šv. Mišios, rekolekcijos, verbų pynimas, margučių dažymas, patalpų puošimas, Velykų rytas). | 79 |
| Gegužinės maldos prie koplyčios. | 36 |
|  |  |
| Vaikų gynimo dienos minėjimas. | 87 |
| Joninės. | 34 |
| Žolinės.  | 31 |
| Derliaus šventė. | 31 |
| Tarptautinė pagyvenusių žmonių diena. | 54 |
| Vėlinių ir Visų Šventųjų dienos minėjimas. | 37 |
| Tarptautinės Neįgaliųjų dienos minėjimas. | 39 |
| Advendo laikotarpis (Roratinės mišios, patalpų puošimas). | 68 |
| Kalėdiniai renginiai. | 48 |

• akcijos - „Švarinkime aplinką“, apleistų kapų tvarkymas - „Apleisti kapai”.

• išvykos – pažintinė išvykos po Vilniaus ir Šalčininkų rajonus, pilgriminė kelionė į Lenkiją, į Šiluvą, pažintinės išvykos į Vilniaus miestą, į Trakus, Kauną, Druskininkus.

• seminarai, paskaitos – apie sveiką mitybą, apie vandens svarbą ir naudą, apie žoleles, apie šiaurietiško ėjimo naudą;

• parodos – rankdarbių paroda Juodšilių kultūros namuose, nuolatinė teminė rankdarbių paroda centre;

• sporto varžybos – „Drąsūs, stiprūs, vikrūs“ Vilniaus rajono neįgaliųjų sportinės varžybos.

Apie visus renginius buvo plačiai rašyta žiniasklaidos priemonėse taip pat mūsų facebook paskyroje, kurioje aprašyti renginiai ir įvykiai vykstantys centre bei patalpinta begale nuotraukų

<https://www.facebook.com/valciunusocialiniupaslaugu.centras?ref=ts&fref=ts>

 Dvasinio ugdymo srityje esame nemažai nuveikę, yra paruošta kultūrinė programa, kuri padeda aukštinti žmogaus geruosius bruožus – gailestingumą, meilę, sąžiningumą. Socialinių paslaugų centre kiekvieną šeštadienį ir per šventes centro lankytojai ir gyventojai turi galimybę dalyvauti Šv. Mišiose, kurias aukoja Parudaminio parapijos klebonas Miroslav Balcevič. Gyventojai gali atlikti išpažintį, priimti Komuniją. Gavėnios metu senoliai daugiau dėmesio skiria dvasinėms praktikoms: lankosi Šv. Mišiose Parudaminio bažnyčioje, klauso Šv. Mišių per televiziją bei patys gieda šventas giesmes centre. Didelis dėmesys skiriamas svarbiausioms metinėms šventėms – Velykoms ir Kalėdoms. Prieš Velykas marginame kiaušinius, puošiame velykinį medį, lankomės Šv. Mišiose. Gruodžio mėnuo paprastai skiriamas Kalėdinių giesmių mokymuisi, pasiruošimui Kūčių vakarienei, Kalėdų šventei. Gegužės bei birželio mėnesiais centre taip pat didelis dėmesys skiriamas dvasinėms praktikoms, centre atgaivintas senas paprotys –giedoti gegužines bei birželines giesmės.

4 lentelė. Bendrųjų paslaugų gavėjai ir paslaugų kartai

|  |  |  |
| --- | --- | --- |
| **Paslaugų gavėjo socialinė padėtis** | **Bendras paslaugų gavėjų skaičius** | **Bendrųjų socialinių paslaugų rūšys** |
| **Skalbimas** | **Asmens higienos** | **Transporto** | **Maitinimo** | **Informavimo ir konsultavimo** | **Sociokultūrinės**  |
| **Neįgalieji asmenys** | 28 | 7 | 5 | 10 | 1 | Nuolat, pagal poreikį | 5 |
| **Pensijinio amžiaus asmenys** | 122 | 35 | 31 | 42 | 4 | Nuolat, pagal poreikį | 10 |
| **Viso** | 150 | 42 | 36 | 52 | 5 | - | 15 |
| **Paslaugų teikimo kartai** | 321 | 132 | 465 | 653 | - | 22 |

**III. SAVARANKIŠKO GYVENIMO NAMŲ**

**„PO VIENU STOGU“**

**PADALINIO VEIKLA**

2017 m. savarankiško gyvenimo namuose „Po vienu stogu“ gyventojų skaičius nuolat kito, metų pabaigoje liko 14 gyventojų: 8 moterys ir 6 vyrai.

Visi savarankiško gyvenimo namų gyventojai suskirstyti į 2 grupes. Pirma grupė – savarankiški gyventojai, antra grupė – nepilnai savarankiški.

 Socialinės priežiūros paslaugas teikia 3 socialiniai darbuotojai ir 1 socialinio darbuotojo padėjėjas, kurie sprendžia su klientais susijusius klausimus. Socialiniai darbuotojai kiekvieną dieną veda užsiėmimus, kurių metu gyventojai ugdosi, higienos, darbinius, meninius ir socialinius įgūdžius.

Kiekvienais metais parengiamos užimtumo veiklos ir socialinių įgūdžių ugdymo programos. Pastarųjų programų vykdymas aptartas su gyventojais. Kasdieninėje veikloje socialiniai darbuotojai problemas sprendžia individualiai ir komandinio darbo principu.

Dirbant su gyventojais naudojama grupinio ir individualaus darbo metodika, ieškoma priimtinų būdų ir formų ( žodinės, vaizdinės, praktinės ir t.t.)

Socialinis darbuotojas įvertina kliento socialinę situaciją, surenka ir kaupia informaciją apie klientą, bendradarbiauja ir koordinuoja savo veiklą su kitomis institucijomis, koordinuoja santykius su kliento šeima, padeda spręsti iškilusius konfliktus. Gyventojams parengtas ir vykdomas programas:

1. Meno terapija;
2. Rankdarbių veikla;
3. Maisto gaminimas;
4. Darbo terapija;
5. Kompiuterinių gudžių lavinimas;
6. Sporto užsiėmimai;
7. Muzikos terapija

Pagal poreikį, gyventojai užregistruojami pas šeimos gydytojus ir kitus specialistus, nuvežami. Suteikiama pagalba perkant vaistus vaistinėse. Vaistų išdavimas ir kontrolė.

Savarankiško gyvenimo namuose švenčiamos visų gyventojų gimtadieniai, metinės šventės. Organizuojamos Užgavėnės, sportinės varžybos. Suteikiamos galimybės atvažiuoti specialistams skaityti įvairias paskaitas, kurios yra aktualios mūsų gyventojams ir jie su mielu noru dalyvauja.

Vedamos įvairios darbo terapijos, kurių pagalba:

* formuojami kūrybinio darbo įgūdžiai;
* skatinama gyventojų savarankiškumą;
* ugdoma savitarpio pagarba, mokama bendravimo;
* atitraukiamas gyventojų dėmesys nuo slegiančių minčių, sukeliamos teigiamos emocijos;
* teikiamos užimtumo paslaugos, formuojama bei lavinama kasdieninius įgūdžius;
* suteikiamos galimybes atsiskleisti ir mokytis pažinti;
* propaguojama sveiką gyvenimo būdą;
* savarankiško namų gyventojams organizuojamos įvairios išvykos ir ekskursijos.

Sudaroma galimybė paslaugų gavėjui ar jo įgaliotam asmeniui prieš apsigyvenant įstaigoje atvykti susipažinti su gyvenimo sąlygomis, aplinka, paslaugų kokybe ir įsitikinti, kad pasirinkta įstaiga gali patenkinti jo poreikius.

2017 metų duomenimis vidutinis centro gyventojų amžius - 72 metai. Atlikus paslaugų gavėjų pagal amžių analizę pastebima, kad daugėja gyventojų virš 70 metų (2 lent.).

2 lentelė. Gyventojų pasiskirstymas pagal amžiaus grupes.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Amžius, m.**  | **Iki 30** | **30-49** | **50-59** | **60-64** | **65-69** | **70-74** | **75-79** | **80-84** | **85 ir vyr.** |
| **Gyventojų skaičius** | 2 | 1 | 3 | - | 1 | 2 | 1 | 3 | 1 |

**IV. INTEGRALIOS PAGALBOS Į NAMUS PADALINIO VEIKLA**

 Juodšilių seniūnijos bendruomenės socialinių paslaugų centras 2016 m. spalio 5 dieną pasirašė sutartį su Europos socialinio fondo agentūra, kuria įsipareigoja Vilniaus rajono savivaldybėje teikti Integralios pagalbos (socialinės globos ir slaugos) paslaugas.

Projekto tikslas – suteikti integralią pagalbą (socialinę globą ir slaugą) namuose, neįgaliems ir senyvo amžiaus asmenims bei konsultacinę pagalbą jų šeimų nariams. Projekto įgyvendinimo metu integrali pagalba (socialinė globa ir slauga) namuose bus teikiama 60 neįgaliems ir senyvo amžiaus asmenims.  Bus teikiamos konsultavimo paslaugos šeimos nariams prižiūrintiems neįgalius ar senyvo amžiaus asmenis sudarant geresnes sąlygas įgyti, patobulinti profesinę kvalifikaciją ir (arba) dalyvauti darbo rinkoje, o jų globojamiems šeimos nariams sudaryti sąlygas kiek įmanoma ilgiau likti gyventi savo namuose ir gauti reikiamą pagalbą.

Projekto vykdymo trukmė – 33 mėnesiai (trys mėnesius vyko pasirengimo darbai).

Projekto “Integrali pagalba į namus Vilniaus rajone” komanda integralios pagalbos į namus paslaugas teikė Zujūnų, Bezdonių, Mickūnų, Nemenčinės miesto, Kalvelių, Rudaminos, Nemėžio, Juodšilių, Pagirių, Marijampolio, Rudaminos, Rukainių, Maišiagalos seniūnijų gyventojams.

2017 m. nuo sausio mėnesio buvo teikiamos paslaugos 30-čiai gavėjų. Integralios pagalbos sutartys nutrauktos mirus Integralios pagalbos paslaugų gavėjams arba pakeitus gyvenamąją vietą.

Pagal Vilniaus rajono savivaldybės administracijos, Socialinės rūpybos skyriaus sprendimus dėl socialinių paslaugų skyrimo asmeniui, 2 asmenys negavo paslaugų dėl darbuotojų trūkumo, iš jų: 1 - Zujūnų seniūnijos gyventoja (šiuo metu laukia paslaugų), 1 - Lavoriškių seniūnijos gyventoja (mirė). 1 Rudaminos seniūnijos gyventojas, kuriam turėjo būti teikiamos Integralios pagalbos paslaugos, paslaugų atsisakė artimiesiems prašant.

Komandose dirbo 2 slaugytojos (2 et.), 2 socialinės darbuotojos (2 et.). 19 darbuotojų teikiančių paslaugas namuose, kurie dirba socialinio darbuotojo padėjėjo ir slaugytojo padėjėjo pareigose, viso 23 darbuotojų, 9,5 iš jų socialinio darbuotojo padėjėjai ir 9,5 slaugytojų padėjėjai.

2017 m. gegužės 19 d. visi komandos darbuotojai dalyvavo mokymuose “Bendravimo etiketas su žmonėmis turinčiais negalią”, 2017 d. spalio 24-25 d. “Bendradarbiavimas socialinio darbo komandoje”.

2017 m. pabaigoje Integralios pagalbos paslaugos buvo teikiamos 30 asmenų, iš jų 19 asmenims nustatytas nuolatinis specialusis slaugos poreikis, 9 asmenims nustatytas nuolatinis specialusis priežiūros poreikis, 2 gavėjams teismo sprendimu nustatytas neveiksnumas.

Vykdant projektą paslaugų gavėjai buvo lankomi pagal poreikį, vykdoma paslaugų teikimo kokybės kontrolė, gavėjai bei jų artimieji konsultuojami ir informuojami pagal poreikį.

Pagal Slaugytojo ir socialinio darbuotojo paslaugų teikimo ir konsultavimo lapus per metus komandos slaugytojos suteikė 330 val. paslaugų, 431 kartus. Dažniausiai teikiamos paslaugos pagal patvirtintą slaugos paslaugų sąrašą buvo vaistų vartojimo administravimas, pragulų profilaktika, AKS matavimas, pulso skaičiavimas, asmens higiena, konsultavimas, rekomendacijų teikimas ir pan.

Integralios pagalbos gavėjai buvo aprūpinami medicinine įranga ir slaugos priemonėmis (mobili vonia, tualeto kėdutė, kėlimo diržas), apmokomi naudotis.

Komandos socialinės darbuotojos vadovaujantis VRSA sprendimuose dėl socialinių paslaugų asmeniui skyrimo, atliko 31 konsultaciją (kartinė išraiška pagal paslaugų teikimo ir konsultavimo lapus), 26 val. konsultavimo, informavimo ir pan.

Integralios pagalbos gavėjai, jų artimieji įvairias klausimais buvo konsultuojami telefonu, taip pat telefonu teikiama informacija apie integralios pagalbos paslaugas kitiems asmenims, bendraujama su gydymo įstaigomis, šeimos gydytojais dėl sveikatos priežiūros paslaugų organizavimo Integralios pagalbos gavėjams.

Visiems Integralios pagalbos gavėjams vadovaujantis Socialinės globos normų, 5 priedu, buvo vertinamas socialinių paslaugų poreikis, pagal nurodytus terminus buvo sudaromi Individualūs socialinės globos planai (ISGP), užtikrinamas paslaugų gavėjo ir jo artimųjų dalyvavimas nustatant tikslus ir uždavinius. ISGP peržiūrimi ir koreguojami pagal poreikį arba kartą per metus. Integralios pagalbos gavėjų dokumentai ir kita konfidenciali informacija bylose buvo tvarkoma ir saugoma pagal 5 priedo reikalavimus. Kiekvienam Integralios pagalbos gavėjui buvo pildomi paciento slaugos namuose lapai, paciento būklės ir savarankiškumo, savirūpos ir artimųjų galimybių rūpintis vertinimai, taip pat projekto dalyvių apklausos anketos.

2017 metais paslaugų gavėjai buvo vežami ir lydimi į gydymo įstaigas, tarpininkauta ir atstovauta organizuojant techninės pagalbos priemonių gavimą Techninės pagalbos priemonių neįgaliesiems centre, Mindaugo g. 42 A, Vilniuje.

Buvo vykdoma pavojingų atliekų apskaitos kontrolė. Pavojingos medicininės atliekos buvo išvežamos 2017-06-16 d. ir 2017-12-18 d. pagal sutartį UAB “Termodinaminiai procesai”. Vykdoma medicinos prietaisų pasirengimo naudoti, nepageidaujamų įvykių, skundų ir prašymų registracijos stebėsena.

2017 m. gruodžio mėnesį Integralios pagalbos gavėjai dalyvavo anketinėje apklausoje, kurios duomenys pateikiami projekto “Integrali pagalba į namus Vilniaus rajone” dalyvių anketinės apklausos duomenų suvestinėje.

Savalaikiai buvo teikiamų mokymų ir veiklų grafikai, elektroninės suvestinės, Integralios pagalbos gavėjų sąrašai ir kt. dokumentai Socialinio fondo agentūrai, vykdomi viešieji pirkimai (slaugos priemonių, viešinimo priemonių, mokymų), sudaromi bei poreikį koreguojami darbo grafikai ir darbo laiko apskaitos žiniaraščiai, vedama mėnesinė kuro (degalų) apskaita ir teikiama vyriausiai buhalterei, kas mėnesį vyr. buhalterei teikiamas darbuotojų, dirbančių su gavėjais, kuriems nustatytas nuolatinės slaugos poreikis, sąrašas.

Komandos Transporto priemonės techninis aptarnavimas buvo organizuojamas pagal poreikį.

Bendradarbiaujant su Vilniaus rajono savivaldybės administracijos, Socialinės rūpybos skyriumi ir seniūnijų socialinio darbo organizatoriais buvo vertinami socialinių paslaugų poreikiai Vilniaus rajono gyventojams Šumsko seniūnijoje, Šumsko slaugos ir palaikomojo gydymo ligoninėje, Mickūnų, Kalvelių, Nemenčinės, Rudaminos, Juodšilių seniūnijose asmenų namuose, Juodšilių seniūnijos gyventojos poreikiai, Vilkpėdės slaugos ir palaikomojo gydymo ligoninėje, Integralios pagalbos paslaugoms skirti.

**V. JAUNIMO LAISVALAIKIO IR SPORTO PADALINIO VEIKLA**

 Jaunimo laisvalaikio ir sporto centre siūloma veikla orientuota į skirtingus poreikius turinčius jaunuolius, kad kiekvienas rastų sau tinkamą užsiėmimą. jaunimo centro veiklų spektras gana platus:  vyksta individualūs pokalbiai bei įvairūs grupiniai užsiėmimai. Jaunimo centre įrengtos sporto ir treniruoklių salės, organizuojama jaunimo sveikatingumą skatinanti ir laisvalaikio veikla. Ugdomi gebėjimai, kurie reikalingi tiek integracijai į darbo rinką, tiek turiningai praleisti laisvalaikį: mokoma vėlimo, dekupažo, pynimo, muilo ir papuošalų  gamybos. Taip pat vykdoma ir meno terapija (užsiėmimai grupėse ir individualiai). Centre galima tiesiog ramiai pabūti, bendrauti, žaisti įvairius stalo žaidimus, protmūšius ir pan.  Kiekvienas jaunuolis čia gali išsakyti savo lūkesčius, norus, pastabas bei įvairiausias idėjas. Vyksta teminiai vakarai (kviečiami įvairūs svečiai, žiūrimi filmai ir pan.). Jaunuoliai gali užsiimti ir savanoriška veikla.

Treniruoklių salė :

Juodšilių seniūnijos bendruomenės jaunimo sporto ir laisvalaikio centre treniruoklių salė yra viena iš mėgstamiausių vietų, kur kiekvieną darbo dieną lankosi tiek jaunimas, tiek suaugusieji.

2017 metais treniruoklių salę pastoviai lankė 46 žmonės, didžiausią dalį sudarė jaunimas. Naudotis treniruoklių sale galima nuo 16 metų, kai sveikatos būklė yra gera. Paaugliai, norintys sportuoti ankščiau, turi pristatyti tėvų leidimą (sutikimą).

Užsiregistravę žmonės lankė sporto salę pagal nustatytą užimtumo grafiką. Treniruoklių salė pradeda veikti nuo 12 iki 20 valandos. Kiekvieną darbo dieną yra 4 užsiėmimo grupės, į kurias gali užsirašyti lankytojai:

1. 12:00 – 14:00;
2. 14:00 – 16:00
3. 16:00 – 18:00;
4. 18:00 – 20:00.

 Kiekvienam lankytojui yra skirta iki dviejų valandų sportui. Vieno užsiėmimo metu (grupės metu) gali sportuoti iki 4 žmonių, kadangi treniruoklių salės plotas yra ribotas. Kiekvienas lankytojas prieš pradedant sportuoti yra užregistruojamas „Lankytojų registravimo žurnale“. Šis žurnalas reikalingas statistikos duomenims sudaryti bei apgadinus treniruoklius, galima būtų įrodyti, kad tai padarė tam tikras asmuo. Pagal žurnalo rodmenis, galima teigti, kad treniruoklių salės užimtumas 2017 metais sekė apie 85 proc., tai reiškia, kas treniruoklių salė veikia efektyviai ir pagal savo paskirtį.

Sporto salė

Mūsų centras suteikia galimybę Vilniaus r. Valčiūnų gimnazijai naudotis sporto sale, kadangi mokykla jos neturi. Kiekvieną penktadienį nuo 8:00 iki 11:40 val. mokiniai su mokytoju vykdo kūno kultūros pamokas.

Taip pat sporto salėje vyksta imtynių užsiėmimai, kur mielai dalyvauja vaikinai, nes užsiėmimai yra nemokami. Jie vyksta pirmadieniais, antradieniais, trečiadieniais, ketvirtadieniais ir penktadieniais nuo 16:00 iki 17:00.

Netrūksta ir taisyklingos mankštos, stiprinančios giliuosius liemens raumenis. Šį užsiėmimą vykdo specialistė iš Vilniaus Visuomenės sveikatos biuro. Užsiėmimai vyksta pirmadieniais ir trečiadieniais.

 Jaunimo centre veikia tokie užimtumo būreliai:

1.Būrelis „Kuriu – save išreiškiu“

2.Būrelis „Jaunasis kulinaras“

3.Ansamblis „Extra junior“

4.Būrelis „Auksinės rankelės“

5.Jaunųjų gamtos tyrėjų būrelis „Eurika“

**VI. SOCIALINIŲ PASLAUGŲ CENTRO ŽMOGIŠKŲJŲ IŠTEKLIŲ VALDYMAS**

Didžiausias leistinas pareigybių skaičius 58, nustatytas 2016 m. gruodžio 22 d. Vilniaus rajono savivaldybės tarybos sprendimu Nr.T3-483 „Dėl didžiausio leistino pareigybių skaičiaus socialinių paslaugų įstaigose“. Centre dirba 42 darbuotojai. Pareigybių ir etatų sąrašas:

* Dienos užimtumo padalinys

|  |  |  |
| --- | --- | --- |
| Eil. Nr. | Pareigybės pavadinimas | Patvirtintų etatų skaičius |
| 1. | Direktorė | 1 |
| 2. | Dir. pav. socialiniams reikalams | 1 |
| 3 | Dir. pav. ūkio reikalams | 1 |
| 4 | Buhalterė | 1 |
| 5 |  Raštvedė | 1 |
| 6 | Slaugytojas | 1 |
| 7 | Socialinio darbuotojo padėjėjas | 2 |
| 8 | Užimtumo specialistai | 1,5 |
| 9 | Sielovadas | 0.5 |
| 10 | Vairuotojas | 1 |
| 11 | Valytoja | 1 |
|  |  |  |
|  | IŠ VISO | 13,5 |

* Savarankiški gyvenimo namai „Po vienu stogu“ padalinys

|  |  |  |
| --- | --- | --- |
| Eil. Nr. | Pareigybės pavadinimas | Patvirtintų etatų skaičius |
| 12 | Soc. darbuotojas | 3 |
| 14 | Socialinio darbuotojo padėjėjas | 1 |
|  | IŠ VISO | 4 |

* Jaunimo laisvalaikio ir sporto padalinys

|  |  |  |
| --- | --- | --- |
| Eil. Nr. | Pareigybės pavadinimas | Patvirtintų etatų skaičius |
| 15 | Užimtumo specialistai | 2 |
|  | IŠ VISO | 2 |

* Integralios pagalbos padalinys

|  |  |  |
| --- | --- | --- |
| Eil. Nr. | Pareigybės pavadinimas | Patvirtintų etatų skaičius |
| 16 | Socialinis darbuotojas | 1 |
| 17 | Socialinio darbuotojo padėjėjas | 18 |
| 18 | Slaugytoja | 1 |
| 19 | Slaugytojų padėjėjas | 18 |
| 20 | Buhalterė | 0,5 |
|  | IŠ VISO | 38,5 |

 IŠ VISO - 58

 Centre dirbančių darbuotojų išsilavinimas ir profesinė kvalifikacija ataskaitiniais metais atitinka visus socialiniam darbui keliamus reikalavimus. 2017 metais Centre 42 darbuotojai, užimantys pareigybes, su kuriais sudarytos neterminuotos darbo sutartys. Iš bendro socialinių paslaugų centro darbuotojų skaičiaus 12 darbuotojų turi aukštąjį universitetinį ir 1 aukštąjį neuniversitetinį išsilavinimą. 6 darbuotojai yra įgiję aukštesnįjį išsilavinimą, 19 darbuotojų - spec. vidurinį, profesinį, 2 darbuotojai turi vidurinį išsilavinimą.

 Metų eigoje 12 socialinių darbuotojų padėjėjų kėlė kvalifikaciją Vaidotų technologijos ir verslo mokykloje. Metų eigoje nutraukė darbo santykius 2 socialinio darbuotojo padėjėjai. Ataskaitinių metų eigoje drausminių nuobaudų darbuotojams skirta nebuvo.

**VII. PASIEKTI REZULTATAI.**

       Įgyvendinamas Integralios pagalbos į namus Vilniaus rajone projektas. Integralios pagalbos paslaugos teikia specialistų komandos 2017 m. pagal Integralios pagalbos teikimo sutartis slauga ir globa namuose teikiama 30-čiai asmenų. Už šio projekto lėšas nupirkti 4 automobiliai, įsteigtos darbo vietos visame rajone. Taip pat gauta licencija socialinei globai teikti. Padidėjo neįgaliųjų ir senyvo amžiaus žmonių užimtumas iš Juodšilių, Marijampolės, Rudaminos ir Pagirių seniūnijų. Centro klientai jaučiasi saugūs, lygūs tarpusavyje, gerbiami kaip asmenybės, padidėjo jų savęs vertinimas. Buvo skatinamas klientų kūrybiškumas, meniškumas ir suteikta galimybė saviraiškai.

**VIII. FINANSINĖ - ŪKINĖ VEIKLA.**

Juodšilių seniūnijos bendruomenės socialinių paslaugų centrui 2017 metais iš savivaldybės biudžeto buvo skirta 258 147,77 Eur,

 specialiosios tikslinės dotacijos asmenims su sunkia negalia lėšos – 31 565,69 Eur, vykdomų projektų lėšos – 132 114,36 Eur,

 paslaugas gavusių asmenų lėšos – 11 966,76 Eur.

 Iš jų panaudota:

darbo užmokesčiui –233 500 Eur

socialinio draudimo įmokoms– 93 500 Eur

Didžiausios išlaidos tenka darbo užmokesčiui ir socialinio draudimo įmokoms, komunalinėms ir ryšio paslaugoms apmokėti, transporto išlaikymui.

**XI.VEIKLOS PRIORITETINĖS KRYPTYS**

 Pagrindiniai 2018 metų veiklos uždaviniai:

 - nuolat gerinti gyventojams teikiamas paslaugas, skatinant jų savarankiškumą, tenkinant individualius gyventojų poreikius, atsižvelgiant į amžių ir negalios pobūdį;

 - tobulinti globos namų veiklą; - kelti darbuotojų kompetencijų lygį, skatinti motyvaciją;

- užtikrinti saugias ir sveikas darbo sąlygas;

 - kelti darbo kultūrą, laikytis vidaus tvarkos taisyklių, įgyvendinti priemones, lengvinančias darbuotojams darbo sąlygas;

 - ieškoti finansavimo šaltinių aplinkos pritaikymui, bei darbuotojų skatinimo formų.

Direktorė Renata Adamovič